55 a.C.n.

Eventa 
Romae
 Gnaeus Pompeius Magnus et Marcus Licinius Crassus, cum Caesare primo triumviratu consociati, post magnas contentiones legibus non salvis secundum consulatum  inierunt (iam anno 70 a.C.n.  consulatum una gesserant) : impedire enim cupiebant  ne inimicus eorum Lucius Domitius consul fieret.
 Ita triumviri omnia quae volebant acceperunt : lege Pompeia-Licinia proconsulatus Caesaris in Gallia in quinquennium prorogatus est (Cicero et ipse orationem pro Caesaris imperio habuit), lege autem Trebonia Pompeio Hispaniae duae, Crasso Syria provincia item in quinquennium decretae sunt. Qui eis obstare conabatur (Cato Minor, tribuni plebis Gaius Ateius Capito et Publius Aquillius Gallus...) vi deterrebantur.
 Pompeius primum Romae theatrum lapidibus exstructum dedicavit, magnificentissimis ludis celebratis.

Gallia
 In Gallia Caesar Tencteros ac Usipetes, qui e Germania venientes Rhenum transierant, vicit. Deinde, primus e ducibus Romanis, ponte in Rheno facto flumen ipse transgressus est ac per XVIII dies apud Ubios, populi Romani amicos, commoratus est ut Sugambris terrori esset. Eodem anno primus Romanorum partem exercitus in Britanniam tramisit. Navibus autem tempestate vexatis non multum eo anno confecit.
Aegyptus
 In Aegypto Aulus Gabinius, proconsul Syriae, Ptolemaeum XII, invito senatu, in regnum restituit.

 Nati 

 Mortui